
Uite cine acuza poporul roman de "genocid" fata 
de populatia evreiasca din Romania in timpul 
celui de-al doilea razboi mondial! 


La 6 iunie 2001 a fost ales membru de onoare al Academiei Române 
Elie Wiesel, publicist născut în Sighetul Marmaţiei, deportat de către 
autorităţile maghiare, care la vremea aceea stăpâneau Transilvania de 
Nord conform Dictatului de la Viena, la Auschwitz, de unde a ajuns la Paris 
în 1945 unde a urmat cursurile universitare la Sorbona. Nu este primul 
omagiu care i se aduce acestui binecunoscut personaj a cărui „prodigioasă 
activitate de ziarist şi scriitor" este „dedicată cu predilecție holocaustului” 
(cităm din comunicatul Academiei Române din 30 iulie 2002 de pe 
Internet). 


Tema discursului de recepţie a d-lui Wiesel la ceremonia de la 
Academia Română a fost „lecţii de memorie şi recunoştinţă”. Inmânându-i 
d-lui Wiesel diploma, insigna şi carnetul de membru de onoare al 
Academiei Române, academicianul Eugen Simion a subliniat în 
tradiționalul laudatio că în operele lui Elie Wiesel „se face auzit glasul unui 
moralist care vrea să facă o operă morală”. De la catedra acestei imense 
înălţimi morale, dl. Wiesel a dat românilor lecţii, neuitând să le reproşeze 
nepăsarea şi cruzimea cu care au asistat la deportarea evreilor din 
Sighetul Marmaţiei, dar uitând că autorităţile maghiare au făcut 
deportările şi că autorităţile române n-au deportat niciodată evreii, care se 
refugiau în România ca să scape de deportări. 


Citiţi în mai jos un document de excepţie despre cel ce a crezut şi 
crede că are căderea să culpabilizeze poporul român pentru fapte străine 
lui. 


În 1986, lui Elie Wiesel i s-a decernat premiul Nobel pentru pace. 
Alegerea d-lui Wiesel ca membru de onoare al Academiei Române a avut 
loc, aflăm din comunicatul sus citat, „ca omagiu pentru eminenta operă 
spirituală şi morală închinată umanităţii contemporane”. La sfârşitul lunii 


iulie 2002, Elie Wiesel a revizitat Sighetul Marmaţiei, oraşul copilăriei sale, 
cu care ocazie i-a îndemnat pe locuitorii mai tineri ai oraşului să-i întrebe 
pe cei mai vârstnici care au asistat la deportarea evreilor din Sighetul 
Marmaţiei fără să mişte un deget, „dacă au dormit bine după aceea”. Cei 
neinformaţi cred poate că dl. Wiesel, autorul „eminentei opere spirituale şi 
morale închinate umanităţii contemporane” pe care i-o găseşte Academia 
Română, are căderea să facă aceste reproşuri românilor din Sighetul 
Marmaţiei, care sub cotropirea maghiară nu s-au jertfit ca să-i salveze pe 
evrei din ghiarele autorităţilor maghiare. Alţii, care cunosc mai bine 
statura morală a d-lui Elie Wiesel, descriu aceste lecţii de morală pe care 
le împarte dânsul cu potrivitul cuvânt idiş „chuzpah”. 


„Adaptarea“ memoriilor la noile dovezi istorice 


Să vedem ce zic cei care cunosc mai bine biografia şi realizările d-lui 
Elie Wiesel. Iată ce ne relatează profesorul Robert Faurisson 
(Universitatea din Lyon): 


Când i s-a înmânat premiul Nobel pentru pace lui Elie Wiesel în 1986, 
ziarul francez Le Monde a aplaudat salutar omagiul adus acestui martor al 
exterminării evreilor de către nazişti în camerele de gazare de la 
Auschwitz, acum când există voci care exprimă îndoieli cu privire la aceste 
camere de gazare. Dar în memoriile sale, în cărţile sale de înaltă ţinută 
morală, Elie Wiesel nu pomeneşte despre camere de gazare nici la 
Auschwitz, nici la Buchenwald. Dintre toate versiunile circulate despre 
exterminarea evreilor de către nazişti (prin opărire cu apă fierbinte, prin 
gazare cu motoare Diesel, prin electrocutare, etc.), dl. Wiesel a ales-o în 
1956 pe cea conform căreia evreii erau aruncaţi în gropi de foc ca să ardă 
de vii. In volumul Noaptea, Wiesel povesteşte că a văzut cu ochii lui cum 
nemţii descărcau copii mici din camioane în faţa unor şanţuri în care 
ardeau flăcări gigantice şi în care aruncau copiii ca să ardă de vii (Night, 
Avon, pp. 41-44, 79, 93). Intr-un şanţ alăturat erau aruncaţi adulţii ca să 
ardă de vii, şi victimele care-şi aşteptau rândul la marginea şanţului 
trebuiau să asiste la „agoniile prelungite” ale celor care ajunseseră la 
marginea şanţului înaintea lor. El însuşi, ne povesteşte Wiesel, a înaintat 
la trei paşi - la doi paşi - la numai un pas doar, de groapa cu flăcări 
mistuitoare, când în mod miraculos i s-a ordonat să facă stânga 'mprejur 
şi să se reîntoarcă la baracă. 


O ură nestinsă 


Mai sunt şi alte miracole în mărturiile d-lui Wiesel. Astfel, la Babi Iar, 
în Ucraina, unde zice el că naziştii au masacrat evreii, „lună după lună, s-a 
cutremurat pământul întruna, şi din când în când ţâşneau din pământ 
fântâni arteziene de sânge" (Paroles d'etranger, Editions du Seuil, 1982, 
p. 86). Alt miracol a fost felul în care la Buchenwald, unde fusese internat 
un răstimp, deşi naziştii exterminau 10.000 (zece mii) de evrei zilnic, el 
personal întotdeauna era printre ultimele sute care erau întoarse din drum 


şi trimise înapoi în barăci („Author, Teacher, Witness", în revista Time, 18 
martie 1985, p. 79). Astfel a fost salvat pentru a da omenirii înaltele sale 
lecţii de iubire şi morală. Iată una din lecţiile de iubire şi morală ale d-lui 
Elie Wiesel. El scrie: „Fiecare evreu trebuie să rezerve în fiinţa lui o zonă 
aparte pentru ură - o ură sănătoasă, bărbătească - pentru tot ceea ce 
este personificat în nemți şi pentru ce supravieţuieşte la nemți. Dacă ar 
face altfel i-ar trăda pe cei morţi” (Legends of Our Time, New York, 
Schocken Books, 1982, p. 142). Dar ura asta nestinsă pentru întregul 
popor german din adâncurile preistoriei şi dincolo de sfârşitul veacurilor nu 
l-a împiedicat pe Elie Wiesel, atunci când se afla internat la spital la 
Birkenau în Ianuarie 1945 din cauză că avea o infecţie la un picior, unde 
tatăl său îi ţinea tovărăşie până la însănătoşire, la apropierea trupelor 
sovietice, să prefere să se retragă în Germania împreună cu trupele 
naziste. Wiesel tatăl şi fiul au analizat bine situaţia şi au cerut să 
însoţească trupele germane în retragere, în loc să-i aştepte pe eliberatori 
(Night, p. 93). 


Prea multe semne de întrebare 


Oare Elie Wiesel inventează minciuni? Sau poate doar exagerează 
puţin? Avem cel puţin un exemplu de „oarecare exagerare": la 7 Februarie 
1996 i s-a înmânat un doctorat de onoare din partea Universităţii franceze 
Jules Verne din Picardia, ocazie cu care, spune dânsul, „sute de anti-semiţi 
virulenţi şi înrăiţi, bine organizaţi şi bine finanţaţi, demonstrau împotriva 
mea". Aceste sute de antisemiţi înrăiţi şi binefinanţaţi, care au manifestat 
împotriva lui, erau în realitate în număr de zero. Acolo se aflau trei 
francezi, Pierre Guillaume, Serge Thion, şi profesorul Faurisson, care 
ofereau amatorilor un articol tipărit. Nimeni nu i-a finanţat. Nici înrăiţi nu 
se poate spune că sunt, căci cu toate atacurile criminale ale asasinilor şi 
huliganilor împotriva lor, aceşti trei martiri ai adevărului nu şi-au permis 
nici măcar o invectivă împotriva persecutorilor lor (The Journal of 
Historical Review, Mai-lunie 1999, p. 28). De la zero manifestanți la sute 
de anti-semiţi virulenţi şi înrăiţi, organizaţi şi bine finanţaţi e o mică 
exagerare... 


Dar nimeni nu apreciază chuzpah lui Elie Wiesel mai bine decât 
Norman Finkelstein, autorul cărţii The Holocaust Industry: Reflections on 
the Exploitation of Jewish Suffering (Verso, 2000). 

[ http://aaargh.com.mx/fran/livres4/NFHolindustry.pdf ] El însuşi evreu, 
fiul unor evrei polonezi deportaţi în lagăre de concentrare naziste, 
supraviețuitori ai holocaustului, Norman Finkelstein cunoaşte toate 
aspectele problemei din sursă directă. A scris această carte ca protest la 
comercializarea nesăţioasă a religiei holocaustului, al cărui principal mare 
sacerdot este tocmai Elie Wiesel. Căci holocaustul evreiesc nu mai este 
relatarea a ceea ce s-a întâmplat sau s-ar fi întâmplat cândva şi undeva, 
în timp şi spaţiu, ci este o religie, o dogmă, care serveşte unor scopuri 
economice şi teritoriale bine definite, zice Finkelstein. El povesteşte cum 
părinţii lui vedeau cu amărăciune cum evrei care au suferit alături de ei în 


lagărele de concentrare şi-au pierdut integritatea şi au început să participe 
la afacerea holocaustului, „croindu-şi credinţele pentru a acapara putere şi 
profituri" (p. 7). „Campania pe care o duce astăzi afacerea holocaustului 
pentru a stoarce bani din Europa în numele unor «victime nevoiaşe ale 
holocaustului» a redus statura morală a martiriului lor la cea a unui 
cazinou de la Monte Carlo", scrie Finkelstein (p. 8). Scriitorul israelian 
Boas Evron descrie „cunoaşterea holocaustului” ca „o îndoctrinare oficială 
propagandistică, emițătoare de lozinci şi creatoare a unei viziuni false 
despre lume, al cărei adevărat scop nu este înţelegerea celor petrecute în 
trecut, ci manipularea pre-zentului"(apud Finkelstein, p. 41). 


Holocaustul - o mare afacere? 


„Holocaustul“ este o industrie; şi este o dogmă, o religie, nu un fapt 
istoric. „Două dogme centrale susţin structura Holocaustului”, scrie 
Finkelstein, care ortografiază holocaustul cu H mare când se referă la 
această industrie, „1) că Holocaustul este un eveniment istoric unic, şi 2) 
că marchează culmea unei uri iraționale eterne pe care o nutresc toţi 
ceilalţi pentru evrei” (pp. 41-42). Din aceste dogme centrale derivă 
„Ssacralizarea holocaustului", o mistificare cel mai bine pusă în practică de 
Elie Wiesel. Pentru Wiesel, Holocaustul este un „mister religios", scrie 
Finkelstein (citându-l pe Peter Novick). Astfel „Wiesel psalmodiază că 
Holocaustul ne scufundă în întuneric", „neagă orice răspuns", „se situează 
în afara istoriei, dincolo de ea chiar", „sfidează atât cunoaşterea cât şi 
orice descriere”, „nu poate fi nici explicat, nici imaginat”, nu „trebuie să fie 
niciodată înţeles ori comunicat", marchează „distrugerea istoriei", şi 
„mutatii de mărime cosmică". Numai supravieţuitorul şi sacerdotul lui - 
citeşte: numai Elie Wiesel este capabil să-i pătrundă misterul. 


Misterul holocaustului, zice Wiesel, „este incomunicabil”; „nici măcar 
nu putem vorbi despre el“. Astfel, pentru un onorar stabilit de 25.000 de 
dolari (plus limuzină cu şofer), Wiesel conferenţiază că „secretul“ 
adevărului despre Auschwitz „rezidă în tăcere”. Să încerci să pricepi cele 
întâmplate este o blasfemie; căci o apreciere raţională neagă unicitatea şi 
misterul Holocaustului. O comparaţie între suferinţele Holocaustului şi 
suferinţele îndurate de alţii, după Wiesel, este „o trădare cumplită a 
istoriei evreilor" (p. 45). Când îl admonestează pe ministrul israelian 
Simon Perez pentru că pomeneşte de „cele două holocausturi ale secolului 
20: Auschwitz şi Hiroşima“, când doar ar trebui să ştie că Holocaustul e 
unic, e numai unul, Wiesel ne arată că „în viaţă de multe ori farsa se 
transformă în realitate”, scrie Finkelstein (p. 46). Acest mister sacru în 
care trebuie învăluită istoria celui de-al doilea război mondial îi este foarte 
util d-lui Wiesel: celor care remarcă discrepanţa dintre versiunea lui cu 
arderea evreilor de vii în gropi gigantice la Auschwitz din autobiografia sa 
(Noaptea, Night, New York, 1960), cu versiunea oficială a camerelor de 
gazare, Elie Wiesel le răspunde: „Camerele de gazare să rămână interzise 
ochilor iscoditori, şi imaginaţiei” (A// Rivers Run to the Sea, New York, 
1995, p. 74, apud Robert Faurisson, Journal of Historical Review, vol. 17, 


no. 2, p. 19). 
Wiesel şi rolul său în culpabilizarea mondială 


După Wiesel, scrie Finkelstein, „lumea liberă şi civilizată i-a predat pe 
evrei călăilor lor. Erau acolo ucigaşii, călăii, şi erau apoi cei care au privit 
în tăcere": evreii 

